**Nacionalni park Kakadu** je nacionalni park koji se nalazi 171 km istočno od grada Darwina u australskoj pokrajini Sjeverni teritorij. Smješten je u području Aligatorskih rijeka i pokriva područje od oko 19.804 km², tj. 200 km u pravcu sjever-jug i 100 km u pravcu istok-zapad. Nazvan je po pogrešnom izgovoru naziva za aboridžinski jezik *Gagadžu* kojim govore domoroci u sjevernom dijelu parka.

Nacionalni park Kakadu je osnovan 1981. godine, a zbog svoje jedinstvene flore i faune velike bioraznolikosti, ali i kulturnih vrijednosti za autohtono domorodačko stanovništvo, prepoznat je kao jedan od najljepših u Australiji. Zbog toga je 1981. godine upisan na UNESCO-v popis mjesta svjetske baštine u Australiji i Oceaniji.

U parku se nalaze neke od najstarijih i najvećih kolekcija prapovijesnih petroglifa na svijetu (starih i do 40000 godina), koje su dokaz povezanosti domorodačkog stanovništva s ovim okolišem. Domoroci su na njima prikazali vjerovanje o nastanku svijeta kojeg su stvorili njihovi "duhovni preci". Oni su naime u svojim putovanjima stvorili ovaj krajolik, biljke i životinje, te su naučili domoroce ( Bininj / Mungguy) kako da žive u skladu s prirodom.

Park je također izrazito slikovit s grubom pješčenjačkom visoravni koja se nastavlja u velika područja pod šumama i prostranim močvarama. Kroz park, gotovo u cijelosti, prolazi velika tropska rijeka South Aligator River, u čijoj okolici se izmjenjuju svi ekosustavi australskog poluotoka Top End. Njegova flora je najraznovrsnija u sjevernoj Australiji s 46 ugroženih i rijetkih vrsta i 9 endema. Zbog jedistvenog krajolika ovo područje je dom za trećinu vrsta ptica i četvrtinu vrsta slatkovodnih riba Australije, ali i 55 vrsta termita i 200 vrsta mrava (10% svjetskih vrsta), kao i veliki broj vrsta malih sisavaca. Također je važno mrijestilište za dvije vrste ugroženih reptila, morskog krokodila i dugonose kornjače.

U duhu očuvanja tradicija i kulturne baštine parka, pored prirodnih ljepota, uprava parka je povjerena Aboridžinima, ali i zaposlenicima "Parkova Australije", koji djeluju zajedno.

U parku djeluje i Rudnik uranija Ranger koji je najveći rudnik uranija na svijetu.

* Nourlangie Rock*Nourlangie Rock*
* Pogled na močvare Kakadua s pješčenjakaPogled na močvare Kakadua s pješčenjaka
* Mimi, duh predaka u galeriji stijene Anbangbang*Mimi*, duh predaka u galeriji stijene Anbangbang
* Prapovijesne slikarije na lokalitetu UbirrPrapovijesne slikarije na lokalitetu Ubirr
* Morski krokodil u Žutoj rijeciMorski krokodil u Žutoj rijeci
* Slap u parku KakaduSlap u parku Kakadu
* Veliki termitnjaci u parku KakaduVeliki termitnjaci u parku Kakadu
* Dvojni slap*Dvojni slap*
* Divlji konji (Brumby) u močvarama MamukalaDivlji konji (*Brumby*) u močvarama Mamukala
* Krokodilski hotel, Jabiru*Krokodilski hotel*, Jabiru

Izvori
------

1. ↑  Otprilike veličina Slovenije, polovica Švicarske ili trećina Tasmanije
2. ↑  "Kakadu National Park Northern Territory, Australia" Arhivirano [greška s datumom] (2)[nepoklapanje datuma], na Wayback Machine-u Na stranicama IUCN-a (PDF) (`en`) Posjećeno 3. travnja 2011.

Vanjske poveznice
-----------------

***Nacionalni park Kakadu*** na Wikimedijinoj ostavi

* Kakadu National Park (`en`) Službene stranice parka
* Kakadu National Park tourism website (`en`) Iscrpne informacije
* Kakadu - fotografije

| * p
* r
* u
Svjetska baština u Australiji |
| --- |
|  | 
Australski kažnjenički lokaliteti  • Fraserov otok  • Australska kišna šuma Gondwana  • Otok Heard i otočje McDonald‎  • Nacionalni park Kakadu  • Otočna skupina Lord Howe  • Otok Macquarie  • Kraljevska izložbena galerija i Carltonovi vrtovi u Melbourneu  • Modre planine  • Ningaloo obala  • Nacionalni parkovi zapadne Tasmanije  • Sydneyjska opera  • Nacionalni park Purnululu  • Vlažni tropi Queenslanda  • Australska nalazišta fosila Riversleigh i Naracoorte  • Nacionalni park Uluru Kata Tjuta  • Veliki koraljni greben  • Jezerska područja Willandra  • Zaljev morskih pasa
 | Australska zastava |

Koordinate: 13°12′40″S 132°15′44″E﻿ / ﻿13.211°S 132.2623°E﻿ / -13.211; 132.2623